《游幻住庵留赠月千江上人 其三》
元代·黄玠

既雨天复佳，鸣鸟声故故。前溪春已深，劝我脱布裤。

刺篙乱清涟，艇子入浦溆。我裤不用脱，汝自顾汝妇。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。